Document ID: 31991R2270

ΚΑΝΟΝΙΣΜΟΣ (ΕΟΚ) αριθ. 2270/91 ΤΗΣ ΕΠΙΤΡΟΠΗΣ της 29ης Ιουλίου 1991 για την τροποποίηση του κανονισμού (ΕΟΚ) αριθ. 625/78 περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 7 παράγραφος 5,
Εκτιμώντας:
ότι το άρθρο 2 παράγραφος 6 του κανονισμού (ΕΟΚ) αριθ. 625/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 890/91 (4), προβλέπει τις διατάξεις όσον αφορά την απόδοση των δαπανών αποθεματοποιήσεως στην περίπτωση που από τον έλεγχο θα προκύψει ότι το προσφερθέν αποκορυφωμένο γάλα σε σκόνη δεν είναι σύμφωνο με τις απαιτήσεις που προβλέπονται στο άρθρο 1 παράγραφος 1 του εν λόγω κανονισμού- ότι η εφαρμογή των διατάξεων αυτών προσκρούει σε πρακτικές δυσκολίες- ότι ενδείκνυται, συνεπώς, να προβλεφθούν άλλες διατάξεις επί του θέματος που θα αντικατοπτρίζουν καλύτερα τις δαπάνες αποθεματοποιήσεως που πραγματικά αναλαμβάνονται από τον οργανισμό παρέμβασης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 6 του κανονισμού (ΕΟΚ) αριθ. 625/78 τροποποιείται ως εξής:
1. Η τρίτη περίπτωση αντικαθίσταται από το ακόλουθο κείμενο:
"- να πληρώσει τα έξοδα αποθεματοποιήσεως των σχετικών ποσοτήτων που καθορίζονται από την ημέρα παραλαβής μέχρι την ημερομηνία εξόδου."
2. Προστίθεται το ακόλουθο εδάφιο:
"Αυτά τα έξοδα αποθεματοποιήσεως καθορίζονται κατ' αποκοπή ανά τόνο κατά τον ακόλουθο τρόπο:
α) 17 Ecu για τα σταθερά έξοδα-
β) 0,08 Ecu ανά ημέρα αποθεματοποιήσεως για τα έξοδα αποθήκης-
γ) εάν η πληρωμή έχει πραγματοποιηθεί, οι δημοσιονομικέ δαπάνες υπολογίζονται από την ημέρα της πληρωμής με βάση την τιμή αγοράς και το επιτόκιο που καθορίζεται σύμφωνα με τον κανονισμό (ΕΟΚ) αριθ. 411/88 της Επιτροπής (*) προσαυξημένο κατά 2 %.
(*) ΕΕ αριθ. L 40 της 13. 2. 1988, σ. 25."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 3
17